
Til:

Universitetsstyret

Møtedato:

17.09.2004

Arkivref.:

200404900-1/BFN/011.0

Konstituering av universitetsdirektør og assisterende universitetsdirektør 

Arne Benjaminsen har sagt opp sin stilling, og ny universitetsdirektør må tilsettes.

Etter universitets- og høgskolelovens § 32 nr. 1 er det universitetsstyret som tilsetter administrerende direktør og administrerende direktørs stedfortreder.

Assisterende universitetsdirektør Jan Larsen har, etter samtaler med rektor, sagt seg villig til å bli konstituert som universitetsdirektør fra nå og ut 2005. Studiedirektør Ingrid Bergslid Salvesen har sagt seg villig til å la seg konstituere som assisterende universitetsdirektør for den samme perioden.

Bakgrunnen for at universitetsdirektøren foreslår denne konstitueringsperioden er de endringer i universitetsledelsen som vil kunne følge av den nye lovbehandlingen. Stillingen som universitetsdirektør/administrasjonssjef bør ikke lyses ut før en har fått klarlagt hvilket ansvar og myndighet som i framtiden skal ligge til stillingen. Dette vil ta noe tid, og en konstituering av erfarne administrative ledere, som kjenner institusjonen godt,  anses derfor som mest hensiktsmessig. 

Forslag til vedtak:

1. Jan Larsen tilsettes som administrerende direktør (universitetsdirektør) fra 17. september 2004 til 31. desember 2005.

2. Ingrid Bergslid Salvesen tilsettes som assisterende universitetsdirektør fra 17. september til 31. desember 2005.

Tromsø, 09.09.2004

